หุ้นไทยปิดเย็นสวนจรวดเกาหลีเหนือบวกกระหึ่มเกือบ 30 จุด!
หุ้นไทยปิดเย็นสวนจรวดเกาหลีเหนือบวกกระหึ่มเกือบ 30 จุด! โดยดัชนีปิดตลาดวันนี้ อยู่ที่ระดับ 1,614.14 จุด บวก 28.35 จุด หรือ 1.79% มูลค่าซื้อขาย 9.57 หมื่นลบ.
30 ส.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,614.14 จุด บวก 28.35 จุด หรือ 1.79% มูลค่าซื้อขาย 9.57 หมื่นลบ.

อนึ่ง เมื่อช่วงเช้าของวันนี้ (29 ส.ค.) มีรายงานว่า เกาหลีเหนือยิงได้ขีปนาวุธลอยข้ามประเทศญี่ปุ่น โดยคาดว่าขีปนาวุธได้ตกลงที่บริเวณนอกชายฝั่งเกาะฮอกไกโดของญี่ปุ่น จึงส่งผลให้ตลาดหุ้นเอเชียปิดลบเป็นส่วนใหญ่
ทั้งนี้ ขีปนาวุธดังกล่าวร่อนอยู่บนอากาศเป็นระยะทางประมาณ 2,700 กิโลเมตร ข้ามหมู่เกาะของญี่ปุ่น ก่อนที่จะตกลงบริเวณนอกชายฝั่งเกาะฮอกไกโดของญี่ปุ่น ในมหาสมุทรแปซิฟิก โดยการยิงขีปนาวุธครั้งนี้มีขึ้นเมื่อเวลา 05.58 น.ตามเวลากรุงโตเกียว
ด้าน นายชินโซ อาเบะ นายกรัฐมนตรีญี่ปุ่น กล่าวแถลงต่อสื่อมวลชนว่า กรณีเกาหลีเหนือยิงขีปนาวุธข้ามเกาะฮอกไกโดของญี่ปุ่นเช้านี้นั้น ถือเป็นภัยคุกคามความมั่นคงอย่างร้ายแรงที่ไม่เคยเกิดขึ้นมาก่อน และอาจบ่อนทำลายสันติภาพและเสถียรภาพของภูมิภาคดังกล่าวได้
นอกจากนี้ นายกฯอาเบะยังกล่าวประท้วงพฤติการณ์ที่ “อุกอาจ” ของเกาหลีเหนือในครั้งนี้ พร้อมกับระบุว่า ญี่ปุ่นจะขอให้คณะมนตรีความมั่นคงของสหประชาชาติ (UNSC) จัดการประชุมฉุกเฉิน และเรียกร้องให้นานาชาติเพิ่มมาตรการกดดันเกาหลีเหนือให้กลับเข้าโต๊ะเจรจากับประชาคมโลกเพื่อแก้ปัญหาขัดแย้งอย่างสันติวิธี